高海寧忙到身體響警號 頸部出現兩大硬塊:我應該睇咩科?
高海寧去年憑《新聞女王》奪得《萬千星輝頒獎典禮2023》的「最佳女配角」役,近日忙於在內地拍攝內地真人騷《無限超越班2》,又趕拍TVB劇集《武林》忙到無時間休息,身體更疑響起警號令人擔心。
高Ling不斷分享靚相之餘亦為自己打氣:「不停在工作,努力努力!」、「忙忙碌碌」、「最近很充實」等,日前又上載多張累攤照片,攰到幾乎不論身在何地都可以入睡,又依偎在餅印媽咪膊頭上令人心疼。
日捱夜捱高Ling身體更疑響起警號,頭上明顯出現凸起塊狀物,她擔心詢問:「今朝突然摸到頸部有兩粒嘢凸咗出嚟,一粒大一粒細,唔痕唔痛!頭皮接近頸部嘅位置也有兩個大硬塊,都集中喺左面(邊)臉,請問睇醫生我應該睇咩科?」及後上載黑白拔罐照滿頸血痕:「最近真的太拚了。」令粉絲相當心痛。